
27.
Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022. - 2034. gadam 2.1. redakcijas, Ogres novada attīstības programmas 2022. - 2027. gadam 2.1. redakcijas un Vides pārskata apstiprināšanu”[footnoteRef:1] (protokols Nr. 27; 24.) apstiprināta Ogres novada ilgtspējīgas attīstības stratēģija 2022. - 2034. gadam[footnoteRef:2] (turpmāk – Stratēģija), Ogres novada attīstības programma 2022. - 2027. gadam[footnoteRef:3] (turpmāk – Attīstības programma), Attīstības programmas Rīcības plāns 2022. - 2027. gadam[footnoteRef:4] un Investīciju plāns 2022. - 2027. gadam[footnoteRef:5].   [1:  https://tapis.gov.lv/tapis/lv/downloads/152986 ]  [2:  https://tapis.gov.lv/tapis/lv/downloads/153036 ]  [3:  https://tapis.gov.lv/tapis/lv/downloads/152978 ]  [4:  https://tapis.gov.lv/tapis/lv/downloads/171819 ]  [5:  https://tapis.gov.lv/tapis/lv/downloads/250564  (30.04.2026. redakcija)] 

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā. 
Attīstības programma nosaka vidēja termiņa prioritāti VTP-1 Efektīva vides pārvaldība ar Rīcības virzienu RV-1. Videi draudzīgās infrastruktūras attīstīšana un vides izglītība un VTP- 2. Pakalpojumu pieejamība un augstvērtīga dzīves vide ar Rīcības virzienu RV-2 Konkurētspējīgu izglītības pakalpojumu nodrošināšana, savukārt 3. VTP nosaka Ekonomisko attīstību veicinošas infrastruktūras izveidi. Rīcības virziena RV-3 Konkurētspējīgu sporta pakalpojumu nodrošināšana mērķis ir veicināt iedzīvotāju (it īpaši bērnu un jauniešu) fizisko aktivitāti, sekmēt sportistu sagatavošanas un sacensību sistēmas attīstību, uzlabot bērnu un jauniešu ar paaugstinātu fizisko slodzi, augstu sasniegumu sportistu un sportistu ar invaliditāti iespējas sportot, sekmēt sporta infrastruktūras pieejamību un attīstību, nodrošināt ilgtspējīgu sporta finansēšanas sistēmas izveidi. Rīcības virziens RV-5 nosaka rīcību - Veselības veicināšanas pakalpojumu attīstīšana. Rīcības virziens RV-9 ir Atbalsts  uzņēmējdarbībai un tai nepieciešamās infrastruktūras attīstībai.
Minētajiem rīcības virzieniem pakārtoti attiecīgi uzdevumi U-1.1. Attīstīt videi draudzīgu transportsistēmu un vienotu, integrētu un drošu veloceliņu tīklu, uzlabojot apdzīvoto vietu iekšējo un ārējo sasniedzamību, atpūtas vietu pieejamību, U-1.6. Uzlabot publisko un daudzdzīvokļu ēku energoefektivitāti un U-2.2. Veicināt izglītības iestāžu infrastruktūras un materiāli tehniskās bāzes attīstību atbilstoši inovatīvajiem un daudzfunkcionālajiem  risinājumiem. U-3.2. nosaka Veicināt sporta infrastruktūras un sporta iestāžu materiāli tehniskās bāzes attīstību atbilstoši inovatīvajiem tehniskajiem risinājumiem, U-5.1. nosaka uzdevumu - Saglabāt un attīstīt veselības veicināšanas pakalpojumus, nodrošinot to optimālo tīklu visā novada teritorijā. U-9.4. – Veicināt uzņēmējdarbības attīstībai piemēroto vidi.
	Saskaņā ar Vidzemes plānošanas reģiona uzņēmējdarbības programmu Ogres novada pašvaldības plānotais pasākums bijušās Lauktehnikas piegulošās teritorijas infrastruktūras attīstība uzņēmējdarbības veicināšanai, kas iekļauj sevī Parka ielas, Dravnieku ielas un piegulošo teritoriju Lielvārdē, Ogres novadā infrastruktūras attīstību uzņēmējdarbības veicināšanai, mobilitātes un drošības nodrošināšanai 3 100 000 EUR apmērā ES līdzfinansējuma 5.1.1.1. “Infrastruktūra uzņēmējdarbības atbalstam” ietvaros. Projektu nepieciešams iekļaut Investīciju plānā, lai varētu piedalīties 5.1.1.1. konkursā.
Saskaņā ar Ogres novada pašvaldības budžetu 2026. gadam projektam “Lielvārdes E. Kauliņa vidusskolas energoefektivitātes pasākumi" nepieciešams ieraksts Investīciju plānā.
Saskaņā ar Ogres novada pašvaldības budžetu 2026. gadam projektam “Ogresgala pamatskolas energoefektivitātes pasākumi" nepieciešams ieplānot būvdarbu izmaksas un finanšu plūsmu.
Saskaņā ar Ogres novada pašvaldības budžetu 2026. gadam projektam “Madlienas vidusskolas energoefektivitātes pasākumi" nepieciešams ieplānot būvdarbu izmaksas un finanšu plūsmu.
Saskaņā ar 2026. gada 14. augusta Centrālās finanšu un līgumu aģentūras komentāriem Investīciju plānā nepieciešams precizēt ierakstu par projektu “Lībieškalna ielas pārbūves projektu uzņēmējdarbības veicināšanai”, precizējot projekta summas pa finansējuma avotiem.
   Saskaņā ar Ogres novada Sporta centra (turpmāk – Ogres NSC) 2026. gada 29. jūlija iesniegumu nepieciešams iekļaut Investīciju plānā nekustamo īpašumu (garāžu, zemes) atpirkšanu un teritorijas sakārtošanu Skolas ielā 21, Ogrē, veicinot teritorijas attīstību par publisko infrastruktūru, pamatojot to ar:
   1) drošības un piekļuves kontroles nodrošināšanu: 
Šobrīd stadiona teritorijā atrodas privātpersonām piederoši nekustamie īpašumi, kas rada brīvu un nekontrolētu personu kustību stadiona teritorijā arī pēc Ogres NSC darba laika beigām un brīvdienās. Tas būtiski apgrūtina stadiona drošības režīma un kārtības uzturēšanu, kā arī palielina vandalisma un drošības riskus. 
         2) Ogres NSC tiešo funkciju darbības nodrošināšanu:
Esošā teritorija šobrīd ir nepieciešama Ogres NSC ikdienas saimnieciskās darbības organizēšanai, tostarp inventāra uzglabāšanai un tehnikas novietošanai. 
         3) sporta infrastruktūras attīstību: 
Nekustamais īpašums nodrošinātu stadiona ilgtermiņa attīstību, ļaujot nākotnē labiekārtot un izveidot jaunus sporta un atpūtas objektus stadiona apmeklētājiem un Ogres novada iedzīvotājiem. 
         Ogres NSC 2026. gada budžetā ir ieplānots finansējums 78 500 EUR. Lai veiktu turpmākās darbības, - aktivitāti nepieciešams iekļaut Investīciju plānā.
	Centrālā finanšu un līgumu aģentūra ir izvērtējusi projektu “Primārās veselības aprūpes lomas stiprināšana, attīstot infrastruktūru Ķeguma doktorātā, Komunālajā ielā 5, Ķegumā, Ogres novadā” un apstiprinājusi projektu ar nosacījumiem, lūdzot precizēt projekta finansēšanas avotus.
	Saskaņā ar 2026. gada 10. septembrī izsludināto Viedās administrācijas un reģionālās attīstības ministrijas konkursu “Reģionālās attīstības atbalsta pasākums – infrastruktūras pielāgošana un uzturēšana”, kura mērķis ir veicināt sporta infrastruktūras attīstību pašvaldībās, ir nepieciešams precizēt Ogres novada Attīstības programmas Investīciju plāna ierakstu 3.2.2. Sporta infrastruktūras attīstība Reinpētera ielā 2, Ikšķilē.
Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa), "Pret" – nav, "Atturas" – 1 (Uldis Skudra), "Nepiedalās" – nav, 
Ogres novada pašvaldības dome NOLEMJ:

1. Izdarīt Ogres novada attīstības programmas 2022. - 2027. gadam Investīciju plānā 2022. -  2027. gadam (turpmāk - Investīciju plāns) šādus grozījumus (pielikums):
1.1. izteikt 1.1.69., 1.6.13., 3.2.2. un 5.1.2. apakšpunktus jaunā redakcijā;
1.2. papildināt ar 2.2.36., 2.2.37., 3.2.21. un 9.4.1. apakšpunktiem. 
2. Uzdot Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
2.1. ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc šī lēmuma pieņemšanas;
2.2. nodrošināt paziņojuma par šo lēmumu publicēšanu Ogres novada pašvaldības oficiālajā tīmekļvietnē www.ogresnovads.lv nedēļas laikā pēc šī lēmuma pieņemšanas un nākošajā Ogres novada pašvaldības informatīvā izdevuma “Savietis” numurā. 
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

